સરકાર સંપૂર્ણ સહકાર સાથે આગળ વધી રહી છે. દેશના વિકાસ ઉપર સરકારનું ધ્યાન કેન્દ્રિત કરાયું છે. આ પ્રકારના વિવાદો ઉઠાવવા બદલ નકવીએ કોંગ્રેસ સહિતના વિરોધ પક્ષો ઉપર પ્રહારો કર્યા હતા. વિરોધ પક્ષો હવે પતનના આરે પહોંચ્યા છે ત્યારે આ પ્રકારના આક્ષેપો કરીને લોકપ્રિયતા મેળવવાના પ્રયાસ કરાઈ રહ્યા છે. મોદી સરકારવિકાસમાં જ રસ ધરાવે છે. લાંબા ગાળાની સમસ્યાઓને કઇરીતે ઉકેલવામાં આવે તે દિશામાં પહેલ થઇ રહી છે. બિહારમાં વિધાનસભાની ચૂંટણીના સંદર્ભમાં નકવીએ કહ્યું હતુંકે, પાર્ટી ચૂંટણી માટે સંપૂર્ણપણે તૈયાર છે. દરેક ચૂંટણી પાર્ટી માટે મહત્વપૂર્ણ છે. ચૂંટણીને હળવાશથી લેવા માંગતા નથી. ભાજપ અને તેના સાથી પક્ષો મજબૂત બહુમતિ સાથે જીતશે તેવી વાત પણ તેમણે કરી હતી.